Værs'go og spis - så er der danske hotdogs til kineserne | Østjylland | DR
En dansk iværksætter har netop åbnet den første danske pølsevogn i Shanghai. Og selv om smagen lige skal tilpasses forholdene, så tyder det på, at kineserne er vilde med danske hottere.
Der var stor tilstrømning til den danske pølsebod - også blandt den danske koloni i Shanghai. (© Little Mermaid Hotdogs)
06. maj 2015 kl. 11.20
200 gæster besøgte pølseboden, da den åbnede i fredags under stor bevågenhed fra de kinesiske medier. Og interessen har kun været stigende siden, siger pølsebodens ejermand, Ulrik Nielsen, som er en af de to iværksættere bag Little Mermaid Hotdogs.
- Åbningen er gået over al forventning. Vi går efter at sælge pølser til et bredt udsnit af kineserne, og det ser ud til, at den strategi er lykkedes, siger han.
Enorm købekraft i Kina
Læs også:Hjemmeside for Little Mermaid Hotdogs
Der er en enorm købekraft derude. Folk er læsset til med indkøbsposer på handelsgaderne, og kineserne er ekstremt nysgerrige efter alt, hvad der er vestligt.
Ulrik Nielsen, direktør, Little Mermaid Hotdogs
- Vi kunne se den enorme købekraft, der er derude. Folk er læsset til med indkøbsposer på handelsgaderne, og kineserne er ekstremt nysgerrige efter alt, hvad der er vestligt, siger han.
Et lille stykke Danmark i Shanghai
Læs også:Lollandsk æblevin erobrer det kinesiske marked
Planen er at åbne 10 pølseboder i Shanghai og få dem alle til at betale sig hjem i løbet af i år, siger han.